Herrie op Facebook na dienssentrum Audi afskryfDunne se Audi A4 is afgeskryf nadat dit by ‘n dienssentrum vir herstelwerk was. Foto: Facebook ŉ Herrie het die week op Facebook losgebars nadat Dunne Saterdag ŉ foto van haar verfrommelde motor op Audi se Facebook-blad geplaas het. Die foto is glo aan haar gestuur deur iemand wat verby die ongelukstoneel gery het. Dunne het op Facebook geskryf dat sy reeds vir drie weke wag vir terugvoer vanaf Audi Nothcliff nadat hulle die saak begin ondersoek het. Volgens Dunne het Audi vir haar gesê dat hulle nie vir die skade gaan betaal nie en dat sy dit van haar versekering moet eis. Dunne sê sy het geweier om vir die skade te betaal aangesien dit nie haar skuld was nie. Audi het Dinsdagaand, nadat hulle erg deurgeloop het op Facebook, ŉ verklaring op hul blad geplaas. Die verklaring is onderteken deur Ryan Searle, hoof van Audi SA, en voer onder meer aan dat Audi spyt is oor die gebeure wat gelei het tot Dunne se Facebook-inskrywing. Dit lees verder dat Audi met groot plesier aan sy Facebook ondersteuners kan kommunikeer dat die saak nou opgelos is en dat hulle ŉ ooreenkoms met Dunne bereik het. Audi sê hy sal voortgaan om die saak te ondersoek.